

 Προς το Προεδρείο της Βουλής των Ελλήνων

 **ΑΝΑΦΟΡΑ**

Για τους κ.κ. Υπουργούς

1. Υγείας

 **Θέμα:** «**Άμεση ανάκληση της απόφασης της διοίκησης της 2ης ΥΠΕ που αυθαίρετα μετακινεί γιατρούς του Κρατικού Νοσοκομείου Νίκαιας για την στελέχωση των «εμβολιαστικών γραμμών» του Νοσοκομείου Δυτικής Αττικής».**

Ο Βουλευτής Β’ Πειραιά Γιάννης Ραγκούσηςκαταθέτει ως Αναφορά την από 18/1/2021 Επιστολή της *Ένωσης Ιατρών Νοσοκομείων Αθηνών Πειραιώς* προς τον Υπουργό Υγείας για την **άμεση ανάκληση της απόφασης της διοίκησης της 2ης ΥΠΕ που αυθαίρετα μετακινεί γιατρούς του Κρατικού Νοσοκομείου Νίκαιας για την στελέχωση των «εμβολιαστικών γραμμών» του Νοσοκομείου Δυτικής Αττικής.**

**Επιπλέον, αξιώνουν τα εξής:**

* Να σταματήσουν οι απαράδεκτοι εκβιασμοί σε βάρος ειδικευόμενων και εξειδικευόμενων γιατρών που αναγκάζονται να παρατήσουν τις κλινικές και την εκπαίδευσή τους.
* Την επαναφορά της λειτουργίας των χειρουργείων στα επίπεδα του Οκτωβρίου του 2020 και την επιστροφή στην θέση του, του μη ιατρικού προσωπικού της αιμοδοσίας, καθώς υπάρχει τεράστιο πρόβλημα.
* Κατάλληλες υποδομές, για να είναι ασφαλείς από ενδεχόμενη διασπορά της νόσου οι προσερχόμενοι προς εμβολιασμό ηλικιωμένοι.
* Καταγγέλλουν τις συνθήκες εμβολιασμού στο νοσοκομείο covid Παμμακάριστος, καθώς επίσης και τη μεγάλη δυσλειτουργία σε κέντρα εμβολιασμού σε Κέντρα Υγείας (π.χ. Κερατσίνι, Βύρωνα).

**Παρακαλούμε για την απάντηση και την ενημέρωσή μας σχετικά με τις ενέργειές σας.**

Αθήνα, 21.01.2021

**Ο καταθέτων Βουλευτής**

**Γιάννης Ραγκούσης**